**Ֆրենկ Դյուվենեկ** (անգլ.՝ Frank Duveneck, հոկտեմբերի 9, 1848(1848-10-09)[…], Քովինգթոն, Կենտուկի, ԱՄՆ - հունվարի 3, 1919(1919-01-03)[…], Ցինցինատի, Օհայո, ԱՄՆ) ամերիկացի նկարիչ, քանդակագործ և ուսուցիչ։

Կենսագրություն
--------------

Ֆրենկ Դյուվենեկ, Մեգա Ուիլյամսի նկարը
Ծնվել է գերմանացի տարագիրների ընտանիքում։ Նրա հոր` Դեկար Բերնգարդի մահից հետո նրա մայրը ամուսնացել է երկրորդ անգամ, և տղան ստացել է խորթ հոր ազգանունը։ Ֆրենկ Դյուվենենկը նկարչություն է սովորել Ցինցինատիում։
1869 թվականին Դյուվենեկը մեկնում է Գերմանիա և ընդունվում է Մյունխենի Կայսերական ակադեմիա, Վիլյամ Չեյզի դասարան։ Ուսումը ավարտելուց հետո Դյուվենեկը Մյունխենում բացում է իր սեփական արվեստանոցը։ 1873 թվականին Դյուվենեկը վերադառնում է Ամերիկա և երկու տարի դասավանդում է Օհայոյում գտնվող Մյունխենյան ինստիտուտում։ 1875 թվականին նա կրկին մեկնում Մյունխեն, 1876 թվականին գնում է Փարիզ, իսկ հաջորդ տարի մայիսի 9-ին` Վենետիկ։ 1879 թվականին նա ճանապարհորդում է Իտալիայում, իսկ արդեն 1886 թվականին նա ամուսնանում է իր աշակերտուհու` Բոստոնի տեղաբնիկ, քսանամյա նկարչուհի Ելիզաբեթ Բուտի հետ (այս նկարչուհին այդ ժամանակ ապրել է Ֆլորենցիայում և գեղանկարչության դասեր է վերցրել Դյուվենեկից)։ Երկու տարի անց Ելիզաբեթը Փարզում մահանում է թոքերի բորբոքումից։ Ապրելով այդ մեծ ողբերգությունը` Դյուվենեկը թողնում է նկարչությունը և զբաղվում է քանդակագործությամբ։
Վերադառնալով ԱՄՆ` նկարիչը բնակվում է Ցինցինատիում, որտեղ ապրում է մինչև կյանքի վերջին օրերը, դասավանդում է տեղի Արվեստի ակադեմիայում։ Նրա շատ աշակերտներ դարձել են հայտնի նկարիչներ, որոնցից են, օրինակ, Ջոն Վիթ Ալեքսանդրը, Ջոզեֆ դե Քամփը, Կենոն Քոքսը և Ջոն Հենրի Տվաթմանը։ Իր ստեղծագործունեության սկզբից նա հիմնականում նկարել է ռեալիստական ոճի նկարներ։ Մինչև Գերմանիայում և Իտալիայում գտնվելը նա նկարել է նաև կտավներ և կենցաղային տեսարաններ` աստիճանաբար անցնելով իմպրեսիոնիզմին։ Նկարները նկարել է յուղաներկով և օֆորտով։ 1905 թվականին դարձել է Արվեստի ազգային ակադեմիայի անդամ։ 1915 թվականին Ֆրենկ Դյուվենեկի աշխատանքները ցուցադրվել են Համաշխարհային ցուցահանդեսի ժամանակ Սան Ֆրանցիսկոյում։
Մահացել է 1919 թվականի հունվարի 3-ին, Ցինցինատիում։

Պատկերասրահ
-----------

* Վարպետի աշակերտը (1877), յուղանկար կտավի վրա, Թաֆտ թանգարան*Վարպետի աշակերտը* (1877), յուղանկար կտավի վրա, Թաֆտ թանգարան
* Մերի Քեբոթ Վիլրայդ (1882), Բրուքլին թանգարան*Մերի Քեբոթ Վիլրայդ* (1882), Բրուքլին թանգարան
* Ելիզաբեթ Բութ (1887), յուղանկար կտավի վրա, Ցինցինատիի գեղարվեստի թանգարանԵլիզաբեթ Բութ (1887), յուղանկար կտավի վրա, Ցինցինատիի գեղարվեստի թանգարան
* Սև գլխարկով տիկնոջ դիմանկարը, (1890)*Սև գլխարկով տիկնոջ դիմանկարը*, (1890)
* Ուինսլոու Հոմերի դիմանկարը (1890), մասնավոր հավաքածու*Ուինսլոու Հոմերի դիմանկարը* (1890), մասնավոր հավաքածու
* Վիլյամ Ադամսի նկար (1874), յուղանկար կտավի վրա, Ցինցինատիի գեղարվեստի թանգարան*Վիլյամ Ադամսի նկար* (1874), յուղանկար կտավի վրա, Ցինցինատիի գեղարվեստի թանգարան
* Մերկ բնորդուհին*Մերկ բնորդուհին*
* Տիկնոջ դիմանկարը*Տիկնոջ դիմանկարը*
* Կարդացող աղջիկը*Կարդացող աղջիկը*
* Փոքրիկ աղջկա դիմանկարը*Փոքրիկ աղջկա դիմանկարը*
* Տիկինը*Տիկինը*
* Ֆլորենցիայի կամուրջը*Ֆլորենցիայի կամուրջը*
* Կտավ Կտավ
* Ֆրենկ Դյուվենենկ, 1874*Ֆրենկ Դյուվենենկ*, 1874

Ծանոթագրություններ
------------------

1. 1 2
2. 1 2  Frank Duveneck (նիդերլ.)
3. 1 2  Benezit Dictionary of Artists — OUP, 2006. — ISBN 978-0-19-977378-7
4. 1 2  RKDartists (նիդերլ.)
5. 1 2  Encyclopædia Britannica
6. 1 2  Բրոքհաուզի հանրագիտարան (գերմ.)
7. ↑  Union List of Artist Names — 2017.

Արտաքին հղումներ
----------------

* «Работы в музеях мира». *Artcyclopedia*. Վերցված է 2017 թ․ դեկտեմբերի 31-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրենկ Դյուվենեկ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրիտանիկա (12-րդ) · Բրոքհաուս · American National Biography |
|  |
| 

|  Չափորոշչային վերահսկողություն |
| --- |
|  |
| BNF: 121571149 · GND: 121225402 · ISNI: 0000000066831705 · LCCN: n85362084 · NTA: 181505967 · SUDOC: 104461160 · VIAF: 57464815 · ULAN: 500006974 · WorldCat VIAF: 57464815 |

 |

 |